b'\n_START_ARTICLE_\nSacco \xc8\x99i Vanzetti\n_START_PARAGRAPH_\nNicola Sacco (n. 22 aprilie 1891 \xe2\x80\x93 d. 23 august 1927) \xc8\x99i Bartolomeo Vanzetti (n. 11 iunie 1888 \xe2\x80\x93 d. 23 august 1927, Massachusetts, SUA) au fost doi anarhi\xc8\x99ti americani de origine italian\xc4\x83, aresta\xc8\x9bi \xc3\xaen 1927, \xc3\xaenchi\xc8\x99i \xc8\x99i executa\xc8\x9bi pe scaunul electric, \xc3\xaen statul american Massachusetts.\n_START_SECTION_\nProclama\xc8\x9bia Dukakis\n_START_PARAGRAPH_\nBaz\xc3\xa2ndu-se pe recomand\xc4\x83rile Biroului de Avize Legale, guvernatorul Michael Dukakis a declarat 23 august 1977, a 50-a comemorare a execu\xc8\x9biei lor, drept Ziua Memorial\xc4\x83 a lui Nicola Sacco \xc8\x99i Bartolomeo Vanzetti. Proclama\xc8\x9bia sa, publicat\xc4\x83 \xc3\xaen limbile englez\xc4\x83 \xc8\x99i italian\xc4\x83, afirma c\xc4\x83 Sacco \xc8\x99i Vanzetti au fost judeca\xc8\x9bi \xc8\x99i condamna\xc8\x9bi \xc3\xaen mod injust \xc8\x99i c\xc4\x83 \xe2\x80\x9eorice dezonoare trebuie \xc8\x99tears\xc4\x83 pentru totdeauna, legat de numele lor.\xe2\x80\x9d El nu i-a gra\xc8\x9biat postum, ceea ce ar fi \xc3\xaensemnat c\xc4\x83 ar fi fost vinova\xc8\x9bi. Nici nu a proclamat c\xc4\x83 ar fi fost nevinova\xc8\x9bi. O mo\xc8\x9biune de cenzur\xc4\x83 contra lui Dukakis a fost respins\xc4\x83 de Senatul din Massachusetts cu un vot de 23 la 12. Dukakis \xc8\x99i-a exprimat ulterior regretul c\xc4\x83 nu s-a referit la familiile victimelor crimei respective.'